Казан аэропортында капсулалы кунакханә ачылды (ФОТО)

	Казан аэропортында менә шушындый капсулалы кунакханә ачтылар бүген. "Матбугат.ру" белешүенчә, барлыгы 8 капсула булачак. 1 сәгате 100 сумнан башлана. 6 яшькә кадәр бушлай. Әйтик, сез Төркиягә җыендыгыз ди. Ә самолетыгызны 10 сәгатькә тоткарлаганнар. Кире Чүпрәлегә кайтып китмисез бит инде. Кердең, йокладың. Менә шундый сыерчык оясы. 	 Капсуланы алдан белешеп куярга да була. Моның өчен +7 (977) 493-28-35 телефонына шалтыратырга кирәк. Капсулалар 1нче терминалның беренче катында урнашкан. Иң мөһиме, тәмле-тәмле төшләр күреп, самолетыгызны йоклап калмагыз.                        
	---	
Матбугат.ру

	№ --- | 10.08.2021	


